د غزنی ولایت سرې میاشتې ریاست کې د سرې میاشتې نړیواله ورځ د یو لړ شانداره مراسمو په ترڅ کې ونمانځل شوه! نن چهارشنبه د روان ۱۴۴۵ کال د شوال المکرم میاشتې ۲۹ مه نیټه چې د زېږدیز کال د مۍ میاشتې ۸ نېټې سره سمون خوری د سرو میاشتو نړیواله ورځ د غزنی ولایتی څانګې ریاست کې د اطلاعات او کلتور ریاست استازی، حوادثو ریاست استازی، قومی مخورو، مشرانو، رضاکارانو او رسنیو په شتون کې ونمانځل شوه. غونډه د کلام الله مجید د مبارکو آیتونو په تلاوت سره پیل شوه، وروسته د افغانی سرې میاشتې نړیوالې ورځې په اړه د افغانستان اسلامی امارت رئیس الوزرا الحاج ملا محمد حسن "اخند" پیغام د غزنی ولایت د اطلاعات او کلتور ریاست د رئیس ښاغلی مولوی حمدالله "نثار" له لوری ولوستل شو. د غزنی نماینده ګۍ رئیس ښاغلی مولوی عبدالقدوس "عمر" له لوری ګډونوالو ته د ښه راغلاست وینا ترڅنګ ددې ورځې نمانځلو په اړه او د سرې میاشتې په فعالیتونو خبرې وکړې. وروسته د افغانی سرې میاشتې ټولنې عمومی رئیس الحاج مولوی مطیع الحق "خالص" د ښه راغلاست وینا په ویډیویی بڼه ګډونوالو سره شریکه شوه. همدارنګه د غزنی ولایتی څانګې د مرستون او پېښو عمومی مدیر عبدالستار "حازم" د دریو ثایتو، شپږو فرعی او دوو ګرځنده روغتیایی کلېنیکونو او د پېښو مدیریت یو کلن د فعالیت راپور ګډونوالو سره شریک کړ. په وروستیو کې د افغانی سرې میاشتې د فعالیتونو ویډیویی مستند ګډونوالو سره شریک شو. او غونډه د نماینده ګۍ دعوت او ارشاد عمومی مدیر مولوی عبدالباری "احمدی" له لوری د دعایه کلام په لوستلو سره پای ته ورسېده.